เดอะแจ๊สรามอินทรา พึ่งเปิดตัวอย่างเป็นทางการเมื่อวันที่ 20 พ.ย. สเว่นเซนต์ สาขา เดอะแจ๊สก็พึ่งเปิดบริการได้ไม่ถึงอาทิตย์ เพราะฉะนั้นทุกอย่างจึงยังใหม่
สาขาเปิดใหม่ แม้ไม่มีโปรโมชั่นพิเศษใดๆมาเรียกลูกค้า ก็มีลูกค้ามาทานอยู่อย่างหนาตาดีทีเดียว วันนี้เลยมาลอง เรื่องของไอศครีมแทบไม่ต้องพูดถึง รสชาติมาตรฐานสเว่นเซน
ขอพูดถึงการบริการของสาขานี้ พนักงานน่ารักทุกคนค่ะ พูดจาดี แต่คงเพราะใหม่ ก็เลยมีปัญหากความไม่ถูกต้องอยู่มาก ไล่มาตั้งแต่
- การรับออเดอร์ สั่งไอศครีมซันเดย์ บลูเบอรี่ เลือกรสไอศครีมเป็นไอศครีมบูลเบอรี่กับไอศครีมมะนาว แต่พอพนักงานมาเสิร์ฟ ได้เป็นบูลเบอรี่กับไอศครีมมะม่วง พนักงานก็ขอโทษค่ะละทำมาให้ใหม่
ส่วนอีกถ้วยสั่งซันเดย์สตอเบอรี่ พนักงานเอาไปส่งผิดโต๊ะ อีกโต๊ะบอกเขาไม่ได้สั่ง ^^" มองดูน้องพนักงานเดินงงไปมาอยู่สักพัก กว่าจะมาเสิร์ฟถูกโต๊ะเล่นเอาท็อปปิ้งด้านบนเริ่มละลายกันเลย
- ไอศครีมซันเดย์ ที่สั่ง รู้สึกไปเองรึเปล่าไม่แน่ใจ แต่รู้สึกว่า 2 สกูปมันเล็กกว่าสาขาอื่นที่เคยทาน
- พนักงานลืมให้บิล เวลาเราสั่งไอศครีมแล้วพนักงานจะต้องปริ้นท์บิลค่าบริการไว้ให้เราไปชำระที่เคาเตอร์ด้านหน้า แต่นี่นั่งทานจนเสร็จต้องทวงบิลจากพนักงาน ละไปจ่ายเงินค่ะ
 ร้านเปิดใหม่ พนักงานอาจจะยังไม่ค่อยคล่อง เอาใจช่วยค่ะขอให้การบริการดีขึ้นนะคะ